EkBass/fiwiki-20250220-pages-articles huggingface dataset:
Tzannís Tzannetákis

Tzannís Tzannetákis (, 13. syyskuuta 1927 Gýtheio, Kreikka – 1. huhtikuuta 2010 Ateena, Kreikka) oli kreikkalainen poliitikko. Hän toimi Kreikan pääministerinä 2. heinäkuuta 1989 – 12. lokakuuta 1989. == Elämä ja ura == Tzannetákis syntyi Lakonian Gýtheiossa Peloponnesoksella vuonna 1927. Hän opiskeli laivastokoulussa vuosina 1947–1949 ja toimi tämän jälkeen Kreikan merivoimissa. Hän opiskeli myös Yhdysvaltain elektronisen sodankäynnin koulussa 1957 sekä sotakoulussa 1967. Tzannetákis erosi asevoimien palveluksesta vuonna 1967 Kreikan sotilasjuntan valtaannousun vuoksi. Hänet pidätettiin vuonna 1969, ja hän joutui karkotetuksi Kytheralle vuoteen 1971 saakka. Juntan kaaduttua Tzannetákis alkoi osallistua politiikkaan. Politiikassa hän toimi Uusi demokratia -puolueessa. Tzannetákis valittiin Kreikan parlamenttiin ensimmäisen kerran vuonna 1977, ja hän toimi parlamentaarikkona vuoteen 2007. Vuosina 1980–1981 hän toimi julkisten töiden ministerinä. Tzannetákiksesta tuli pääministeri vuonna 1989. Hän toimi samalla myös ulkoministerinä ja turismiministerinä. == Lähteet == Luokka:Kreikan pääministerit Luokka:Kreikan ulkoministerit Luokka:Vuonna 1927 syntyneet Luokka:Vuonna 2010 kuolleet
Ioánnis Grívas

Ioánnis Grívas (, 23. helmikuuta 1923 Káto Tithoréa, Kreikka – 27. marraskuuta 2016 Ateena, Kreikka) oli kreikkalainen juristi. Hän toimi virkaatekevänä Kreikan pääministerinä 12. lokakuuta 1989 – 23. marraskuuta 1989. == Elämä ja ura == Grívas syntyi keskisen Kreikan Káto Tithoréassa vuonna 1923. Hän opiskeli oikeustiedettä Ateenan yliopistossa ja toimi tämän jälkeen tuomarina. Hänestä tuli Kreikan korkeimman oikeuden puheenjohtaja vuonna 1989. Grívaksesta tuli virkansa ansiosta virkaatekevä pääministeri lokakuussa 1989 Tzannís Tzannetákiksen johtaman hallituksen erottua. Grívaksen hallitus johti maan marraskuun 1989 parlamenttivaaleihin. == Lähteet == Luokka:Juristit Luokka:Kreikan pääministerit Luokka:Kreikkalaiset tuomarit Luokka:Vuonna 1923 syntyneet Luokka:Vuonna 2016 kuolleet
Xenofón Zolótas

Xenofón Zolótas (, 26. huhtikuuta 1904 Ateena, Kreikka – 10. kesäkuuta 2004 Ateena, Kreikka) oli kreikkalainen ekonomi ja poliitikko. Hän toimi Kreikan pääministerinä 23. marraskuuta 1989 – 11. huhtikuuta 1990. == Elämä ja ura == Zolótas syntyi Ateenassa ja opiskeli oikeustiedettä Ateenan ja Leipzigin yliopistoissa sekä taloustiedettä Pariisissa. Hän jatkoi opintojaan Englannissa. Vuodesta 1931 Zolótas opetti poliittista taloustiedettä Ateenan yliopistossa. Zolótas toimi Kreikan pankin johtajana 1944–1945, 1955–1967 ja 1974–1981. Hän toimi myös muun muassa Kansainvälisessä valuuttarahastossa. Politiikassa Zolótas oli sitoutumaton. Hän toimi ministerinä ensimmäisen kerran vuodesta 1952 ja johti Zolótaksen hallitusta 1989–1990. Zolótas oli Ateenan akatemian jäsen vuodesta 1965. Hän kirjoitti useita teoksia talouden alalta. Zolótas eli 100-vuotiaaksi ja kuoli vuonna 2004. == Lähteet == Luokka:Kreikan pääministerit Luokka:Taloustieteilijät Luokka:Yli satavuotiaiksi eläneet kreikkalaiset Luokka:Vuonna 1904 syntyneet Luokka:Vuonna 2004 kuolleet
Vasilikí Thánou

Vasilikí Thánou-Christofílou (, 1. heinäkuuta 1950 Chalkída, Kreikka) on kreikkalainen juristi ja tuomari. Hän toimi virkaatekevänä Kreikan pääministerinä 27. elokuuta 2015 – 21. syyskuuta 2015. Thánou oli Kreikan historian ensimmäinen naispääministeri. == Elämä ja ura == Thánou syntyi Chalkídassa Euboialla vuonna 1950. Hän opiskeli oikeustiedettä Ateenan yliopistossa sekä Université Paris-Panthéon-Assas'ssa (Pariisin II yliopisto), ja aloitti tuomarina vuonna 1975. Thánou aloitti syyttäjänviraston päällikkönä vuonna 2005 ja Kreikan korkeimman oikeuden (Áreios Págos) tuomarina vuonna 2008. Hän on myös opettanut oikeustiedettä. Thánou nousi korkeimman oikeuden varapuheenjohtajaksi vuonna 2014 ja puheenjohtajaksi vuonna 2015. Hänestä tuli virkansa perusteella virkaatekevä pääministeri 27. elokuuta 2015 Aléxis Tsípraksen johtaman hallituksen erottua, syyskuun parlamenttivaaleja ja uuden hallituksen muodostamista odotettaessa. Tsípras jatkoi pääministerinä Thánoun jälkeen. == Lähteet == Luokka:Kreikan pääministerit Luokka:Kreikkalaiset tuomarit Luokka:Vuonna 1950 syntyneet Luokka:Elävät henkilöt
Nikólaos Mántzaros

Nikólaos Chalikiópoulos Mántzaros (, , 26. lokakuuta 1795 Korfu – 12. huhtikuuta 1872) oli italialais-kreikkalainen säveltäjä, joka edusti niin kutsuttua joonialaista koulukuntaa. Hänet tunnetaan ennen kaikkea Kreikan ja Kyproksen kansallislauluna toimivan Dionýsios Solomóksen runon ”Ýmnos eis tin Eleftherían” (”Hymni vapaudelle”) säveltäjänä. == Elämä == Mántzaros syntyi Jooniansaariin kuuluvalla Korfun saarella italialais-kreikkalaiseen varakkaaseen aatelissukuun. Hän opiskeli musiikkia Korfulla, tutustui italialaiseen ja klassiseen musiikkiin ja julkaisi ensimmäisiä sävellyksiään vuonna 1815. Mántzaros avioitui 18-vuotiaana herttua Antónios Ioustiniániksen tyttären Mariánnan kanssa, ja he saivat kolme tytärtä ja kaksi poikaa. Mántzaros siirtyi vuonna 1819 Italiaan, missä hän toimi muun muassa Milanossa sekä Napolin kuninkaallisessa konservatoriossa. Hän asettui pysyvästi Korfulle vuonna 1826 kehittääkseen kotimaansa musiikinopetusta. Vuonna 1840 hän perusti Korfun filharmonisen seuran, ja samalla häntä pidetään koko joonialaisen musiikkikoulukunnan isänä. Mántzaros oli samoin Korfulla toimineen runoilija Solomóksen ystävä ja sävelsi useita tämän runoja. Mántzaros joutui koomaan 29. maaliskuuta 1872 ja kuoli lopulta 12. huhtikuuta samana vuonna. == Teokset == Sävellyksiä * ”Don Crepuscolo”, komediallinen ooppera (1815) – varhaisin säilynyt nykykreikkalainen ooppera. * ”Aria Greca” (1827) – aaria, ensimmäinen nykykreikkalainen teos kuorolle ja orkesterille. * ”Ýmnos eis tin Eleftherían” (”Hymni vapaudelle”) (ensimmäinen sovitus 1829, toinen 1837, kolmas 1839–1840, neljäs 1844 ja viides 1861) – Solomóksen runoon. * ”16 Arie Greche” (1830) – aariakokoelma, muun muassa Solomóksen runoihin. * ”Partimenti” (1850) – ensimmäinen nykykreikkalainen teos jousikvartetille. Kirjalliset teokset * ”Rapporto” (1851) – essee musiikin analysoinnista. * Ensimmäiset nykykreikkalaiset musiikin oppikirjat. == Lähteet == == Aiheesta muualla == * Nikólaos Mántzaros. Wikisource. Luokka:Kansallislaulujen säveltäjät Luokka:Kreikkalaiset säveltäjät Luokka:Vuonna 1795 syntyneet Luokka:Vuonna 1872 kuolleet
Anne-Marie

Anne-Marie Rose Nicholson (s. 7. huhtikuuta 1991 East Tilbury, Essex) on englantilainen laulaja-lauluntekijä, joka tunnetaan parhaiten taiteilijanimellä Anne-Marie. Hänen esikoisalbuminsa Speak Your Mind julkaistiin huhtikuussa 2018. Anne-Marie on julkaissut useita singlejä, jotka ovat nousseet Britannian singlelistalle. Vuonna 2016 Anne-Marie valittiin ”MTV Brand New” -artistiksi. == Karateka == Anne-Marie on harrastanut Shōtōkania yhdeksänvuotiaasta lähtien. Karatessa hän on voittanut FSKA:n (Funakoshi Shotokan Karate Association) maailmanmestaruuskisoista kolme kultamitalia ja TKFGB:n (Traditional Karate-Do Federation of Great Britain) kansainvälisistä kisoista yhden kultamitalin. == Musiikkiura == Vuonna 2013 Anne-Marie julkaisi ensimmäisen “Summer Girl” -nimisen demon Rocket Recordsin alaisuudessa. Tuon jälkeen hän paikkasi Rudimental-yhtyeestä lähtenyttä laulajaa esiintymällä neljällä raidalla vuonna 2016 julkaistulla We the Generation -albumilla. Hän kierteli keikoilla Rudimentalin mukana kaksi vuotta. Kesäkuussa 2015 Anne- Marie julkaisi ensimmäisen EP-levynsä nimeltä Karate. Saman vuoden marraskuussa julkaistu ”Do It Right” -kappale nousi Britannian singlelistalla sijalle 90. Esikoisalbumi Speak Your Mind julkaistiin 27. huhtikuuta 2018 Major Tomin ja Asylum Recordsin kautta. == Diskografia == === Albumit === * Speak Your Mind (2018) * Therapy (2021) === EP-levyt === * Karate (2015) === Singlet === * ”Do It Right” (2015) * ”Alarm” (2016) * ”Ciao Adios” (2017) * ”Either Way” (2017) * ”Heavy” (2017) * ”Then” (2017) * ”Friends” (Marshmellon kanssa, 2018) * ”2002” (2018) * ”Rewrite the Stars” (James Arthurin kanssa, 2020) * ”Birthday” (2020) * ”To Be Young” (Doja Catin kanssa, 2020) * ”Don't Play” (2021) * ”Way Too Long” (2021) * ”Our Song” (Niall Horanin kanssa, 2021) * ”Kiss My (Uh Oh)” (Little Mixin kanssa, 2021) === Vierailevana artistina === * ”Rumour Mill” (Rudimental feat. Will Heard, 2015) * ”Alright with Me” (Wretch 32, 2015) * ”Catch 22” (Illy, 2016) * ”Rockabye” (Clean Bandit feat. Sean Paul, 2016) * ”Remember I Told You” (Nick Jonas feat. Mike Posner, 2017) * ”Bridge Over Troubled Water” (Artists for Grenfell, 2017) * ”Besándote (Remix)” (Piso 21, 2017) * ”Let Me Live” (Rudimental & Major Lazer, 2018) * ”Don't Leave Me Alone” (David Guetta, 2018) == Lähteet == == Aiheesta muualla == * Anne-Marien kotisivut * Anne-Marie AllMusic.comissa Luokka:Englantilaiset laulajat Luokka:Englantilaiset karatekat Luokka:Vuonna 1991 syntyneet Luokka:Elävät henkilöt
Adulis

Adulis ( tai Adoulis) on historiallinen ja arkeologinen rauniokaupunki Pohjoisella Punaisenmeren alueella nykyisessä Eritreassa, Punaisenmeren länsirannikolla. Kreikkalaisten perustama ja sittemmin Aksumin valtakuntaan kuulunut kaupunki oli aikanaan tärkeä Punaisenmeren kauppakeskus. Adulis sijaitsee noin 49 kilometriä Massawan satamasta etelään. Adulis mainitaan historiallisissa lähteissä ensimmäisen kerran kreikkalaisen merenkävijän kirjoittamassa teoksessa Periplus Maris Erythraei ensimmäiseltä vuosisadalta jälkeen ajanlaskun alun. Paikka asutettiin kuitenkin jo 500-luvulla ennen ajanlaskun alkua. Adulisin satama oli tärkeä kauppapaikka. Sen kautta kulki vientituotteina Aksumista esimerkiksi orjia, norsunluuta, kilpikonnien kuoria, sarvikuonon sarvia, apinoita, virtahevonnahkoja ja obsidiaania. Vastaavasti sataman kautta tuotiin alueelle vaatteita, lasiastioita, työkaluja, kulta- ja hopeakoruja, kuparia, rautaa ja terästä. Adulis alkoi taantua islamin levitessä, kun samalla Punaisenmeren merkitys kaupan kannalta vähentyi. Adulisin taantuminen vaikutti puolestaan laajemmin Aksumin valtakuntaan, joka menetti huomattavan osan tulonlähteistään. Tulojen pieneneminen vaikutti Aksumin asevoimiin, jotka eivät enää pystyneet varmistamaan Aksumin hallussa olleita kauppareittejä. Aksum alkoikin Punaisenmeren sijaan keskittyä laajenemiseen kohti etelää uusille markkinoille. Adulis ryöstettiin useampaan kertaan, eikä se enää koskaan toipunut aikaisemman kukoistuksensa tasolle. == Lähteet == Luokka:Eritrean historia Luokka:Historialliset kaupungit Luokka:Eritrean maantiede
Punainen mylly (täsmennyssivu)

Punainen mylly voi viitata johonkin seuraavista: * Punainen Mylly, entinen revyyteatteri Helsingissä * Punainen Mylly, vuosina 1922–1934 Helsingissä Erottajankadulla toiminut elokuvateatteri, joka toimi sittemmin nimellä Royal 1934–1954 ja 1954–1987 nimillä Adams ja Bio Adams * Punainen mylly, Joel Lehtosen romaani * Punainen mylly (Moulin Rouge), John Hustonin ohjaama elokuva vuodelta 1952 == Katso myös == * Moulin Rouge (täsmennyssivu)
Saint-Goazec

Saint-Goazec on kunta läntisessä Ranskassa Finistèren departementissa Bretagnen alueella. Se sijaitsee Aulnejoen varrella. Kunnan nähtävyyksiä on linna Château de Trévarez. Sen rakennutti paikallinen poliitikko James de Kerjégu, joka kuitenkin kuoli vuonna 1908 ennen ylellisen linnan valmistumista. Linna tuhoutui pahoin toisessa maailmansodassa, mutta se on entisöity puutarhoineen.Tour de France 2018 ==Aiheesta muualla== ==Lähteet== Luokka:Finistèren kunnat
Kirk Whalum

Kirk Whalum (s. 11. heinäkuuta 1958 Memphis, Yhdysvallat) on yhdysvaltalainen jazz-saksofonisti ja lauluntekijä. Whalum tunnetaan varsinkin gospel- musiikistaan. Whalum on voittanut yhteensä 12 Grammya. == Lähteet == Luokka:Vuonna 1958 syntyneet Luokka:Yhdysvaltalaiset jazzsaksofonistit Luokka:Elävät henkilöt
Pets (yhtye)

Pets oli 2000-luvun taitteessa toiminut suomalainen pop-duo, jonka muodostivat Tiina Nummenmaa (o.s. Häkämies) ja Sini Koponen (o.s. Laisma). Duon ainoaksi jäänyt albumi on vuonna 1999 julkaistu Da Di Dam. Tyylillisesti Petsin esikuvana olivat ruotsalaiset Graafin sisarukset. Pets keikkaili aktiivisesti noin kolme vuotta, minkä jälkeen Nummenmaa ja Koponen vetäytyivät julkisuudesta. Petsin kappaleesta "Run Baby Run" on tehty musiikkivideo. == Diskografia == === Albumit === * Da Di Dam (1999, Unirecords) === Singlet === * "Satunalle / Vaatteet vähenee" (1999, Unirecords) * "Can We Talk" (1999, Unirecords) == Lähteet == == Aiheesta muualla == * Petsin tuotanto Suomen äänitearkistossa Luokka:Suomalaiset duot
Châteauneuf-du-Faou

Châteauneuf-du-Faou on kunta läntisessä Ranskassa Finistèren departementissa Bretagnen alueella. Se sijaitsee Aulnejoen varrella. Les Nabis -ryhmän perustaja taidemaalari Paul Sérusier muutti kaupunkiin vuonna 1893 ja asui siellä kuolemaansa saakka vuoteen 1921. Hänen talonsa on edelleen nähtävissä kadulla, joka on nimetty hänen mukaansa. Chateauneuf du Faou on myös entisen ranskalaisen jalkapalloilijan Raymond Keruzorén syntymäpaikka.Tour de France 2018 ==Aiheesta muualla== ==Lähteet== Luokka:Finistèren kunnat
Sölve Andreasson

Sölve Andreasson (s. 7. syyskuuta 1937) on ruotsalainen uransa lopettanut kartanlukija. Hän aloitti uransa vuonna 1966 ruotsalaisen Tom Tranan kartanlukijana. Pari kilpaili Ruotsin sarjan lisäksi valikoiduissa EM-sarjan osakilpailuissa ja vuodesta 1968 ajetuissa autonvalmistajien MM-sarjan osakilpailuissa. Tranan lopetellessa uraansa vuoden 1970 jälkeen Andreasson ajoi vuoden 1971 Suurajoissa ja RAC-rallissa Per Eklundin kartanlukijana. Vuodesta 1972 alkaen Andreasson toimi myös valmistajien MM-sarjaan kuuluneissa ralleissa Simo Lampisen kartanlukijana Lancialla. Vuosina 1973-1975 Andreasson kilpaili vain muutamassa rallissa palatakseen Lampisen kartanlukijaksi kaudelle 1977. Kauden jälkeen Andreasson kilpaili vain kahdessa MM-rallissa Lampisen ja Bror Danielssonin kartanlukijana. Kauden 1980 Akropolis-rallin jälkeen Andreasson lopetti kartanlukijan uransa mutta teki vielä paluun Lähi- idän rallimestaruussarjaan 1986 Mohammed bin Sulayemin kartanlukijana. ==Lähteet== * Sölve Andreassonin tilastot eWRC.comissa Luokka:Ruotsalaiset kartanlukijat Luokka:vuonna 1937 syntyneet Luokka:Elävät henkilöt
Margarita Robles

María Margarita Robles Fernández (s. 10. marraskuuta 1956) on espanjalainen poliitikko. Hän on ollut Espanjan puolustusministeri kesäkuusta 2018 alkaen. modelocurriculum.net. Viitattu 4.9.2018 Robles on suorittanut oikeustieteen tutkinnon Barcelonan yliopistossa. Roblesille myönnettiin San Raimundo de Peñafortin ritarikunnan suurristi vuonna 2013.https://www.boe.es/boe/dias/2013/12/06/pdfs/BOE-A-2013-12791.pdf == Lähteet == == Aiheesta muualla == Luokka:Espanjalaiset poliitikot Luokka:Espanjan ministerit Luokka:Vuonna 1956 syntyneet Luokka:Elävät henkilöt
Maximalism

Maximalism on Amaranthen neljäs studioalbumi, joka julkaistiin 21. lokakuuta 2016. Se debytoi Suomessa virallisen albumilistan kolmantena, ja pysyi listalla yhteensä viisitoista viikkoa. Albumi oli laulaja Jake E:n viimeinen yhtyeessä. == Kappaleet == === Japanin bonuskappaleet === == Arvostelut == * Kaaoszine: 8+/10Kaaoszine: Levyarvio Viitattu 6.3.2019. * Metalliluola: 5.5/10Metalliluola: Levyarvio Viitattu 6.3.2019. * Soundi: == Lähteet == Luokka:Amaranthen albumit Luokka:Vuoden 2016 albumit
Mercedes-Benz Stadium

Mercedes-Benz Stadium on monikäyttöinen stadion, joka sijaitsee Atlantassa, Georgiassa. Stadionia käytetään erityisesti amerikkalaiseen jalkapalloon ja jalkapalloon. Atlantalaiset Atlanta Falcons ja Atlanta United FC pelaavat kotiottelunsa stadionilla. Mercedes-Benz Stadium avattiin 26. elokuuta 2017. Stadionilla pelattiin Super Bowl LIII. ==Lähteet== Luokka:Yhdysvaltain jalkapallostadionit Luokka:Yhdysvaltain amerikkalaisen jalkapallon stadionit Luokka:Atlantan rakennukset ja rakennelmat Luokka:Atlantan urheilu
Châteauneuf

Châteauneuf ("Uusi linna") on usean Ranskan kunnan nimi: * Châteauneuf, Châteauneuf-en-Auxois, kunta Côte-d’Orin departementissa, Burgundissa * Châteauneuf-de-Randon, kunta Lozèren departementissa * Châteauneuf-du-Faou, kunta Finistèren departementissa, Bretagnessa * Châteauneuf-sur-Cher, kunta Cherin departementissa * Châteauneuf-sur-Isère, kunta Drômen departementissa * Châteauneuf-sur-Loire, kunta Loiret'n departementissa * Châteauneuf-les-Bains, kunta Puy-de-Dômen departementissa * Châteauneuf-les-Martigues, kunta Bouches- du-Rhônen departementissa Provencessa * Châteauneuf-Val-Saint-Donat, kunta Alpes-de-Haute-Provencen departementissa.
Kun syksy saapuu Helsinkiin

Kun syksy saapuu Helsinkiin on Valto Laitisen säveltämä ja Ulla Sandqvistin sanoittama musiikkikappale, jonka ensimmäinen levyttäjä oli Maynie Sirén vuonna 1957. Sen ovat levylle laulaneet myös Iris Keinänen 1972, Eino Grön 1990, Eija Ahvo 1991 ja Anneli Saaristo 1995. Vuonna 1970 Pentti Lasanen lauloi sen Yleisradion kantanauhalle George de Godzinskyn johtaman Radion viihdeorkesterin säestyksellä. Lisäksi suomalaiseksi jazzstandardiksi muodostuneesta sävelmästä on tehty instrumentaalilevytyksiä. Valto Laitisen kertoman mukaan Toivo Kärki kehotti häntä sovittamaan sävelmän tangoksi, jotta se menisi kaupaksi. Ulla Sandqvistin sanoituksen lisäksi sävelmän ovat sanoittaneet suomeksi Raimo Inkinen ja englanniksi Margaret Russell nimellä ”September Souvenir”. Nämä tekstit on julkaistu laulun nuottijulkaisussa vuonna 1973 sekä Suuren toivelaulukirjan osassa 9 vuonna 1991. Niitä ei ilmeisesti ole levytetty. ==Lähteet== ==Aiheesta muualla== *Irina Milanin tulkinta laulusta vuodelta 1996, Yle Elävä arkisto (video, 4 min) Luokka:Suomalaiset musiikkikappaleet Luokka:Vuoden 1957 kappaleet
I Sat by the Ocean

I Sat by the Ocean on yhdysvaltalaisen rockyhtye Queens of the Stone Agen kappale, joka julkaistiin toisena singlenä yhtyeen kuudennelta albumilta ...Like Clockwork 6. elokuuta 2013. Kappale on Josh Hommen, Troy Van Leeuwenin, Dean Fertitan ja Michael Shumanin kirjoittama ja tuottama. ”I Sat by the Ocean” ei yltänyt Britannian singlelistalle, eikä kotimaassaan Billboard Hot 100 -listalle. == Kappaleet == === Digitaalinen lataus ja suoratoisto === == Kokoonpano == * Josh Homme – laulu, kitara * Troy Van Leeuwen – kitara * Dean Fertita – sähköpiano, kitara * Michael Shuman – laulu, basso, tamburiini * Joey Castillo – rummut, taputukset == Lähteet == Luokka:Queens of the Stone Agen kappaleet Luokka:Vuoden 2013 kappaleet
The Way You Used to Do

The Way You Used to Do on yhdysvaltalaisen rockyhtye Queens of the Stone Agen kappale, joka julkaistiin ensimmäisenä singlenä yhtyeen seitsemänneltä albumilta Villains 15. kesäkuuta 2017. Kappale on Josh Hommen, Troy Van Leeuwenin, Dean Fertitan ja Michael Shumanin kirjoittama ja sen on tuottanut brittiläinen Mark Ronson. Kappaleelle kuvattiin aiempien singlejen tapaan musiikkivideo, joka julkaistiin videopalvelu YouTubessa saman vuoden marraskuussa. ”The Way You Used to Do” ei yltänyt Britannian singlelistalle. == Kappaleet == === Digitaalinen lataus ja suoratoisto === == Kokoonpano == * Josh Homme – laulu, kitara * Troy Van Leeuwen – kitara, kosketinsoittimet, taustalaulu * Dean Fertita – kosketinsoittimet, kitara, taustalaulu * Michael Shuman – basso, laulu * Jon Theodore – rummut == Lähteet == Luokka:Queens of the Stone Agen kappaleet Luokka:Vuoden 2017 kappaleet
Niobe (1913)

Niobe oli Reichsmarinen purjekoululaiva, jolla koulutettiin merikadetteja ja aliupseereita. Alus upposi 26. heinäkuuta 1932 äkillisessä myrskyssä, jolloin 69 aluksella ollutta sai surmansa. == Valmistus == Alus valmistui nelimastoisena kuunarina Morten Jensininä Tanskassa Fredrikshavnin telakalla vuonna 1913. Aluksen alkuperäisenä omistajana oli F. L. Knakkergaard, kunnes se myytiin 1916 Norjaan. Alus sai samalla uuden nimen Tyholm. Saksan keisarikunnan laivaston sukellusvene SMS UB-41 valtasi aluksen, joka kuljetti puutavaraa Norjasta Britteinsaarille. Alus myytiin Saksassa. Se vaihtoi omistajaa ja nimeä useaan otteeseen ollen muun muassa Aldebaran, Niobe ja Schwalbe, kunnes laivasto lunasti aluksen 1922. Alus muutettiin kolmimastoiseksi parkiksi ja nimettiin Niobeksi. == Palvelus == Alus upposi 26. heinäkuuta 1932 lähellä Fehmaria vieden mukanaan 69 aluksella ollutta. Lähellä ollut rahtialus SS Theresia L. M. Russ pelasti 40 henkeä mukaan lukien Nioben päällikkö. Hylky nostettiin 21. elokuuta 1932 ja se hinattiin Kieliin tutkittavaksi. Aluksella olleet ruumiit haudattiin. Hylky upotettiin seremoniallisesti 18. syyskuuta 1933 Jaguarin torpedoimana. Luokka:Reichsmarinen sotalaivat Luokka:Purjelaivat Luokka:Hylyt
Juupajoki (täsmennyssivu)

Juupajoki voi tarkoittaa seuraavia * Juupajoki, kunta Pirkanmaalla * Juupajoki, Längelmäveden reittiin kuuluva joki Juupajoella Pirkanmaalla * Juupaoja (myös Juupajoki), Harjunpäänjoen sivujoki Kokemäellä, Harjavallassa ja Ulvilassa Satakunnassa
Suomi–Ruotsi-maaottelu 1927

Suomi–Ruotsi-maaottelu vuonna 1927 käytiin Tukholmassa Tukholman Olympiastadionilla 10. ja 11. syyskuuta. Vain miehet kilpailivat. ==Tulokset== Lopputulokset pisteet Suomi 86 Ruotsi 98 Tulokset (S=Suomi, R=Ruotsi) Laji 1. 2. 3. 4. 100 m I. Helle (S) 10,9 S. Pettersson (R) 11,0 H. Sjöström (R) 11,0 A. Tavast (S) 11,1 200 m S. Pettersson (R) 22,0 E. Lindqvist (R) 22,3 E. Åström (S) 22,4 L. Vahander (S) 22,6 400 m E. Åström (S) 49,9 N. Engdahl (R) 50,1 H. Ekqvist (S) 50,7 C-E. Lindeström (R) 50,9 800 m E. Byléhn (R) 1.57,1 H. Lagerström (S) 1.57,6 A. Svensson (R) 1.58,1 H. Ekqvist (S) 1.58,9 1500 m E. Borg (S) 3.57,6 H. Lagerström (S) 3.39,8 G. Sjögren (R) 4.00,1 N. Eklöf (R) 4.04,3 5000 m N. Eklöf (R) 15.10,9 A. Kinnunen (S) 15.33,3 B. Öhrn (R) 15.37,5 M. Korpela (S) 16.01,4 10000 m K. Matilainen (S) 32.12,0 B. Öhrn (R) 32.13,0 E. Rastas (S) 32.15,8 E. Stenfeldt (R) 32.17,4 110 m aidat S. Pettersson (R) 14,9 E. Wennström (R) 15,0 B. Sjöstedt (S) 15,0 E. Wilén (S) 16,5 1000 m viesti Ruotsi (Sjöström, Lindqvist, Pettersson, Engdahl) 1.56,5 Suomi (Helle, Vahander, Åström, Ekqvist) 1.57,1 Korkeus A. Wahlstedt (S) 190 B. Nilsson (R) 185 H. Adolfsson (R) 185 P. Yrjölä (S) 180 Seiväs E. Nilsson (R) 370 H. Lindblad (R) 360 V. Salo (S) 360 J. Lindroth (S) 340 Pituus O. Hallberg (R) 722 E. Svensson (R) 681 V. Tuulos 667 P. Sandström (S) 658 Kolmiloikka V. Tuulos (S) 14,81 V. Rainio (S) 14,68 J. Öberg (R) 14,09 G. Nilsson (R) 13,69 Kuula B. Jansson (R) 15,08 A. Wahlstedt (S) 14,93 K. Järvinen (S) 14,33 H. Jansson (R) 13,87 Kiekko A. Kivi (S) 43,07 B. Fastén (R) 42,95 V. Niittymaa (S) 41,85 R. Wolmer (R) 41,40 Moukari O. Skiöld (R) 53,85 C. Lindh (R) 52,02 E. Eriksson (S) 47,67 P. Hildén (S) 41,61 Keihäs E. Penttilä (S) 63,45 G. Lindström (R) 61,71 E. Wahlström (R) 59,35 H. Nummi (S) 56,0 == Lisätietoa == * taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit) * lajeissa pisteet: 5,3,2,1; viestissä pisteet 5,3 * kuulan ja moukarin voittotulos oli Ruotsin ennätys * Sjöstedtin aika 110m:n aidoissa parempi kuin Suomen ennätys, mutta aitoja kaatui 2 kpl * 1000 m:n viesti koostui seuraavasti: 100m + 200m + 300m + 400m * Palkintojenjako 11.9. Hasselbackenin ravintolassa. == Lähteet == * Helsingin Sanomat 11.9. ja 12.9. v. 1927 Luokka:Suomi–Ruotsi-maaottelu Luokka:Vuoden 1927 yleisurheilu Luokka:Tukholman urheilutapahtumat
Richard Jomshof

Richard Jomshof, ent. Lohikoski, (s. 6. heinäkuuta 1969 Helsingborg) on ruotsalainen poliitikko. Hän on toiminut valtiopäiväedustajana vuodesta 2010 ja ruotsidemokraattien puoluesihteerinä vuodesta 2015. == Ura == Jomshof liittyi ruotsidemokraatteihin vuonna 1999 ja aloitti täysipäiväisen poliitikonuransa vuonna 2006. Sitä ennen hän oli työskennellyt historian, maantieteen, psykologian ja yhteiskuntaopin opettajana. Jomshof on koulutukseltaan SO-lärare. Hänellä on takanaan myös ura muusikkona, Elegant Machinery -nimisen syntikkapopyhtyeen kosketinsoittajana. Jomshof ystävystyi opiskeluaikanaan 1990-luvun lopulla Mattias Karlssonin, Björn Söderin ja Jimmie Åkessonin kanssa. He kaikki nousivat sittemmin keskeisiin asemiin ruotsidemokraateissa ja heistä on käytetty yhteisnimeä ”neljän jengi” (). Jomshof toimi valtaosan 2000-luvun ensimmäisestä vuosikymmenestä ruotsidemokraattien puoluelehden SD-kurirenin päätoimittajana. Hän on toiminut myös Karlskronan kunnanvaltuuston jäsenenä vuosina 2002–2010, kunnanhallituksen jäsenenä vuosina 2006–2010 ja Blekingen läänin maakäräjien sekä maakäräjähallituksen jäsenenä vuosina 2006–2010. Jomshof valittiin Ruotsin valtiopäiville ensimmäisen kerran syyskuun 2010 vaaleissa. Hän edustaa Blekingen läänin vaalipiiriä. Hän on toiminut varsinaisena jäsenenä valtiopäivien koulutusvaliokunnassa lokakuusta 2010 marraskuuhun 2012, oikeusvaliokunnassa marraskuusta 2012 syyskuuhun 2014 ja sotavaltuuskunnassa lokakuusta 2014. Hän on ollut myös Pohjoismaiden neuvoston Ruotsin valtuuskunnan jäsen lokakuusta 2014 huhtikuuhun 2016 ja uudelleen syyskuusta 2017. Ruotsidemokraattien puoluehallitus valitsi Jomshofin puolueen uudeksi puoluesihteeriksi 26. tammikuuta 2015 ja hän aloitti tehtävässä tasan kuukausi myöhemmin. Hänen edeltäjänsä oli Björn Söder, joka oli vähän ennen väistymistään puoluesihteerin tehtävästä herättänyt kohua lausunnoillaan Ruotsin kansallisista vähemmistöistä. Henkilövaihdoksen jälkeen puoluesihteerin tehtävänkuva muuttui aiempaa viestintäpainotteisemmaksi. == Yksityiselämä == Richard Jomshofilla on ruotsinsuomalainen tausta isänsä puolelta. Hänen alkuperäinen sukunimensä oli Lohikoski, mutta vanhempiensa avioeron jälkeen hänen sukunimekseen tuli Johansson. Jomshof hän on ollut vuodesta 1999. Jomshof on naimisissa ja hänellä on kaksi poikaa. Perhe asuu Karlskronan Sturkössä. == Lähteet == == Aiheesta muualla == * Luokka:Ruotsalaiset kosketinsoittajat Luokka:Ruotsidemokraattien poliitikot Luokka:Ruotsin kansanedustajat Luokka:Ruotsinsuomalaiset henkilöt Luokka:Vuonna 1969 syntyneet Luokka:Elävät henkilöt
Sterling Yateke

Sterling Yateke (s. 15. syyskuuta 1999) on keskiafrikkalainen jalkapalloilija, joka edustaa Veikkausliigassa pelaavaa Turun Palloseuraa. Pelipaikaltaan Yateke on hyökkääjä. ==Ura== Yateke harjoitteli kesällä 2018 Rovaniemen Palloseuran kanssa, mutta sopimusta ei syntynyt. Elokuussa 2018 Yateke ja FC TPS solmivat loppukautta koskevan sopimuksen. Yateke pelasi ennen Suomeen saapumistaan Kamerunissa ja Keski-Afrikan Tasavallassa. Hän edusti kaudella 2016–2017 Keski-Afrikan Tasavallan liigassa Rèal Combonia, jonka riveissä hän pelasi 23 ottelua ja viimeisteli 15 maalia. Kauden 2017–2018 hän pelasi Kamerunin pääsarjassa Yong Sport of Bamendassa, jossa syntyi 23 ottelussa yhdeksän maalia. == Lähteet == Luokka:Keskiafrikkalaiset jalkapalloilijat Luokka:Vuonna 1999 syntyneet Luokka:Elävät henkilöt
Arensnuphis

Arensnuphis (myös Arsnuphis tai Harensnuphis) oli muinaisen Egyptin mytologiassa jumala, joka esitettiin yleensä leijonana. Nimi Arensnuphis on kreikankielinen muoto jumalan egyptinkielisestä nimestä Iri-hemes-nefer, joka merkitsee "kaunis kumppani". Jumala on alun perin nuubialainen, ja hänet samaistetaan usein nuubialaiseen Dedun-jumalaan.Lurker 1987, s. 19 ==Lähteet== *Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Muinaisen Egyptin jumalat
Montero

Montero voi tarkoittaa seuraavia: == Paikkoja == * Montero, kaupunki Boliviassa == Henkilöitä == * Montero Hill (s. 1999), taiteilijanimeltään Lil Nas X, yhdysvaltalainen rap-artisti ja laulaja * Antonio Montero Moreno (1928–2022), espanjalainen katolinen arkkipiispa * Edmundo Luis Flavio Abastoflor Montero (s. 1943), bolivialainen katolinen arkkipiispa * Eugenio Montero Ríos (1832–1914), espanjalainen poliitikko, Espanjan pääministeri 1905 * Fredy Montero (s. 1987), kolumbialainen jalkapalloilija * Gabriela Montero (s. 1970), venezuelalainen pianisti ja säveltäjä * Jefferson Montero (s. 1989), ecuadorilainen jalkapalloilija * José Antonio Montero (s. 1965), espanjalainen koripalloilija * María Jesús Montero (s. 1966), espanjalainen poliitikko * Paolo Montero (s. 1971), uruguaylainen jalkapalloilija * Victoria Montero (s. 1991), meksikolainen sulkapalloilija === Montero taiteilijanimenä === * Papá Montero, oik. Risto Vuorimies (s. 1948), suomalainen valokuvaaja, muusikko ja radiotoimittaja == Muita merkityksiä == * Montero, Lil Nas X:n esikoisalbumi vuodelta 2021 * Montero (Call Me by Your Name), Lil Nas X:n kappale vuodelta 2021.
Juupajoki (joki Juupajoella)

Juupajoki on Kokemäenjoen vesistön Längelmäveden reittin kuuluva joki Juupajoella Pirkanmaan maakunnassa. Kokemäenjoen vesistön sisällä joki kuuluu Längelmäveden ja Hauhon reittien valuma-alueen (37.7) Leppähampaanjoen valuma- alueeseen (35.75) ja tämän sisällä alajuoksultaan Juupajoen alaosan alueeseen (37.753), jonka laskujokena se on. Joki laskee Leppähampaanjoen leventymänä olevaan Kattilalahteen Juupajoen Salokunnalla. Joen koko valuma-alueen pinta ala on 395,73 km². Joen yläjuoksun nimenä Juupajoen kunnan keskustaajaman Korkeakosken yläpuolella on Huikonjoki. Tämän valuma-alue Korkeakosken yläpuolella muodostaa Huikonjoen valuma-alueen (37.754). Huikonjoen latvahaaroja ovat Oriveden Siikajärvestä ja Ruoveden Siikanevalta vesiä tuova Aituanjoki, yläjuoksullaan nimeltään Jouttijoki, sekä Kuivajärvestä Juupajoen ja Ruoveden rajalta alkunsa saava Kuivajärvenoja. ==Lähteet== Luokka:Leppähampaanjoen valuma-alue * Luokka:Suomen joet Luokka:Juupajoki
Clemmensen-pelkistys

Clemmensen-pelkistys on kemiallinen reaktio, jossa sinkin ja elohopean amalgaami pelkistää karbonyyliyhdisteen alkaaniksi happamissa olosuhteissa. Reaktion raportoi ensimmäisen kerran Erik Christian Clemmensen vuonna 1913. ==Reagenssit ja mekanismi== Clemmensen-pelkistys soveltuu useille aldehydeille ja ketoneille ja on erityisen käytetty ketonien pelkistämiseen. Konjugoituneet tyydyttymättömät karbonyyliyhdisteet ja dikarbonyyliyhdisteet johtavat usein eri reaktiotuotteiden seoksen muodostumiseen. Happona reaktiossa käytetään usein vetykloridia ja liuottimena tolueenia. Sivutuotteina reaktiossa voi syntyä muun muassa alkoholeja, dioleja ja alkeeneja. Sivutuotteiden muodostumiseen vaikuttaa muun muassa hapon konsentraatio ja sinkin määrä amalgaamissa.Bernhard Kammermeier: Reduction, Ullmann's Encyclopedia of Industrial Chemistry, John Wiley & Sons, New York, 2000. Viitattu 5.9.2018. Clemmensen-pelkistyksen reaktiomekanismi ei ole täysin selvillä. Usein osana sitä katsotaan olevan jokin organosinkkiyhdiste. Erään mekanismin mukaan sinkki luovuttaa yhden elektronin karbonyyliryhmällä, jolloin muodostuu radikaali. Tämä radikaali hajoaa muodostaen orgaanisen karbenoidin sinkin kanssa. Happo luovuttaa protonin yhdisteelle, jolloin muodostuu alkyylisinkkiyhdiste ja toisen protoninluovutuksen seurauksena muodostuu alkaani. : ==Lähteet== Luokka:Orgaaniset reaktiot
Ultraviolet (Light My Way)

”Ultraviolet (Light My Way)” on irlantilaisen rockyhtye U2:n kappale. Se on kymmenes raita yhtyeen vuoden 1991 studioalbumilla Achtung Baby. Kappaleen säveltäjiksi on ilmoitettu U2, ja sen sanoittajaksi yhtyeen laulaja Bono. Kappaleen sanoitus kertoo rakkaudesta ja sen aiheuttamasta riippuvuudesta,Graham (2004), s. 50 mutta sen on tulkittu sisältävän myös esimerkiksi hengellisiä ja uskonnollisia viittauksia, kuten viittaus Raamatun Vanhan testamentin Jobin kirjaan. Kappaletta ei julkaistu singlenä, mutta se on silti saavuttanut suosion yhtyeen fanien keskuudessa. Se on myös esiintynyt elokuvissa Klik! ja Perhonen lasikuvussa, ja 1990-luvulla se lainasi nimensä eräälle U2:n liikeyrityksistä. U2 on esittänyt ”Ultraviolet (Light My Way):n” konserteissaan harvakseltaan, aina encore-kappaleena. Yhtye on soittanut kappaletta Zoo TV Tour-, U2 360° Tour- ja The Joshua Tree Tour 2017 -kiertueillaan. The Killers levytti kappaleesta oman versionsa vuonna 2011 tribuuttialbumille AHK-toong BAY-bi Covered, jolle eri yhtyeet ja artistit levyttivät omia versioitaan Achtung Babyn kappaleista. == Levyttäminen == ”Ultraviolet (Light My Way)” sai alkunsa nimillä ”Ultraviolet” ja ”69” tunnetusta demosta, josta myöhemmin kehittyi ”One”-singlen b-puolena julkaistu kappale ”Lady with the Spinning Head”, sekä demosta ”(Light My Way)”. Levyttämisen aikana U2 lisäsi kappaleeseen lukuisia päällekkäisäänityksiä, mutta tuottaja Brian Enon mielestä ne muuttivat kappaletta huonommaksi. Eno ohjasi yhtyettä kappaleen muokkaamisessa sen lopulliseen muotoon. == Kappaleen rakenne == ”Ultraviolet (Light My Way)” on sävelletty E-duurissa ja sen tahtilaji on 4/4. Kappaleen tempo on 108 iskua minuutissa (BPM), ja sitä voidaan kuvata italian kielen sanalla ”moderato” (). Laulaja Bonon ääniala kappaleessa on asteikolla B3-B5. == Lähteet == Luokka:U2:n kappaleet Luokka:Vuoden 1991 kappaleet
Dedun

Dedun (myös Dewden tai Dedwen) oli alun perin nuubialainen, muinaisessa Egyptissä palvottu jumala. Hän oli suitsukkeen herra ja antaja, ja toi hallitsijalle etelän kansat ja rikkaudet. Dedun esitettiin yleensä ihmishahmoisena, mutta Arensnuphisin tavoin hän saattoi myös omaksua leijonan hahmon.Lurker 1987, s. 48 ==Lähteet== *Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Muinaisen Egyptin jumalat
Turbiinitekniikka

Turbiineilla tuotetaan yli 90% maailmasta käytettävästä sähköstä. Sähköä on joka hetki tuotettava juuri niin paljon kuin sitä kulutetaan ja käytetään. Sähkön varastointimenetelmiä kehitetään koko ajan sekä uusia tapoja etsitään. Höyryllä tuotetaan yli 70% maailmasta käytetystä sähköstä. Höyryturbiinin tehtävä on muuttaa tulevan höyryn paine- ja lämpötilaenergia mekaaniseksi liike-energiaksi. Korkeassa paineessa ja lämpötilassa ollessa oleva höyry syötetään höyryturbiiniin ja kulkiessaan turbiinin siivistöjen läpi höyry laajenee, samalla energia muuntuu turbiinin akselin pyörimisenergiaksi. Turbiinin akseliin sijoitettu generaattori muuttaa turbiinin pyörimisenergian sähköenergiaksi. Höyryturbiinit voidaan jakaa tulevan höyrynpaineen perusteella lauhdeturbiineihin ja vastapaineturbiineihin. Lauhdeturbiinissa tuorehöyryn tilavuus laajenee ja paine laskee lauhdutinpaineeseen, joka on tavallisesti noin 0,02 - 0,05 bar. Lauhdeturbiineja käytetään sähköntuottoon yleensä silloin, kun laitoksella ei ole lämmöntuottotarvetta. Lauhduttimessa höyry muuntuu vedeksi, joka johdetaan laitoksen syöttövesisäiliöön ja sieltä takaisin kattilaan. Lauhdeturbiinien heikkous on niiden huono hyötysuhde: jopa 60 % sisään tulleesta lämmöstä katoaa jäähdytysveden mukana. Lauhdeturbiineissa höyryn korkealla lämpösisällöllä eli entalpialla pyritään saavuttamaan mahdollisimman suuri akseliteho. Vastapaineturbiinissa ainoastaan osa höyrystä käytetään akselitehon saavuttamiseen, ja jäljelle jäävä höyry käytetään ylipaineisena joko kaukolämpöverkon veden tai prosessiveden lämmittämiseen. Vastapaineturbiineja käytetään voimalaitoksilla silloin, kun halutaan samaan aikaan tuottaa sekä lämpö- että sähköenergiaa. Usein kuitenkin lämpöenergian tarve on suurempi, ja sähköenergian tuotanto jää käytännössä huomattavasti pienemmäksi. Lämmön ja sähkön yhteistuotanto vastapaineturbiinilla onkin hyötysuhteeltaan tyypillisesti paljon korkeampi kuin pelkkä sähköenergian tuotto lauhdeturbiinilla. Molempiin turbiinityyppeihin voidaan rakentaa väliottoja, jolloin yhdestä tai useammasta väliotosta johdetaan korkeapaineista höyryä laitoksen omaan käyttöön. Esimerkiksi höyryä tuottavan kattilan syöttöveden lämmittäminen turbiinista tehdyllä väliotolla parantaa prosessin kokonaishyötysuhdetta. Tuuliturbiineilla ja aurinkokennoilla tuotettavan sähkön määrä kasvaa tulevaisuudessa nopeasti, koska yhdessä tunnissa auringosta tulee maapallolle enemmän energiaa, kuin koko maailman kaikki energiankulutus on yhdessä vuodessa. Turbiineihin liittyvää sanastoa ja käsitteitä : *höyryturbiini *generaattori *tarkastusmenetelmät * mittaukset * huolto *vesikemia * turbiinin ohjausautomaatio *kaasuturbiini *vesiturbiini *tuuliturbiini == Lähteet == *
Hiihdon Suomen-mestaruuskilpailut 1923

Hiihdon Suomen-mestaruuskilpailut 1923 pidettiin Haminassa 3.–4. maaliskuuta ja Kajaanissa 17.–18. maaliskuuta 1923. ==Mitalistit== ===Maastohiihto, miehet=== ====10 kilometriä==== Sija Kilpailija Aika 1 Tapani Niku 36.02 2 Manne Vuorinen 37.03 3 T. Kujala 37.13 4 A. Mainio 39.16 5 J. Kursu 39.20 6 Ville Mattila 39.25 Kilpailu käytiin Haminassa 3.3. ====30 kilometriä==== Sija Kilpailija Aika 1 Tapani Niku 1.53.30 2 Erkki Kämäräinen 1.55.01 3 T. Kujala 1.56.30 4 A. Vahvala 2.00.20 5 Santeri Tasa 2.00.36 6 Asser Autio 2.00.44 Kilpailu käytiin Haminassa 4.3. ====60 kilometriä==== Sija Kilpailija Aika 1 Erkki Kämäräinen 4.41.54 2 A. Härkönen 4.46.31 3 Yrjö Sepponen 5.04.27 4 Santeri Tasa 5.16.53 5 Y. Seppänen 5.38.55 Kilpailu käytiin Kajaanissa osana Kainuun Talvikisoja 18. maaliskuuta. Osanottajia oli kaikkiaan 12. Kisa hiihdettiin 3 x 20 km:n ladulla. ====5 x 2 kilometriä, viesti==== Sija Joukkue Kilpailijat Aika 1 Iisalmen Visa Ristinen Väisänen Tuppurainen Auvinen Kämäräinen 35.09 2 Ristijärven Humu 37.27 3 Kajaanin Jysky 39.27 Kilpailu käytiin Kajaanissa 17.3. osana Kainuun Talvikisoja. ===Maastohiihto, naiset=== ====5 kilometriä==== Sija Kilpailija Aika 1 Miina Huttunen 24.16 2 Elsa Kumpulainen 24.49 3 Kerttu Koski 27.15 4 Helmi Puhakka 29.30 Kilpailu käytiin Haminassa 3.3. ===Mäkihyppy=== Sija Kilpailija Pisteet Hyppyjen pituudet 1 Sulo Jääskeläinen 18,83 pisin 35 m 2 Urho Kunttu 18,50 3 Tuure Nieminen 18,03 4 L. Arvelin 17,87 5 T. Tukia 17,80 Kilpailu käytiin Lahdessa Salpausselän kisojen yhteydessä 4.2. Kisaan osallistui toistakymmentä hyppääjää. ===Yhdistetty=== Sija Kilpailija Pisteet Hyppyjen pituudet 1 Verner Eklöf 18,83 2 U. Suomalainen 17,32 3 A. Eklöf 16,48 4 Urho Kunttu 15,64 5 Sulo Jääskeläinen 14,01 6 H. Gullichsen 14,01 Kilpailu käytiin Lahdessa Salpausselän kisojen yhteydessä 3. - 4.2. ==Lähteet== * Etelä-Suomen Sanomat 6.3.1923: No 27 sivu 1: "Tapani Niku mestari kahdella matkalla". * Etelä-Suomen Sanomat 6.2.1923: No 15 sivu 1: "Salpausselän hiihdon voittajaksi tuli Tapani Niku ajalla 4t. 24min. 10sek". Luokka:Hiihdon Suomen-mestaruuskilpailut Luokka:Vuoden 1923 urheilu Luokka:Haminan urheilutapahtumat Luokka:Kajaanin urheilutapahtumat Luokka:Lahden urheilutapahtumat
Yhdysvaltain avoin tennisturnaus 2018 – miesten kaksinpeli

Rafael Nadal on turnauksen puolustava mestari, mutta hän joutui luovuttamaan välierissä Juan Martín del Potroa vastaan. Turnauksen voitti Novak Đoković, joka päihitti loppuottelussa del Potron. == Sijoitetut pelaajat == # Rafael Nadal (välierät, luovutus) # Roger Federer (4. kierros) # Juan Martín del Potro (loppuottelu) # Alexander Zverev (3. kierros) # Kevin Anderson (4. kierros) # Novak Đoković (mestari) # Marin Čilić (puolivälierät) # Grigor Dimitrov (1. kierros) # Dominic Thiem (puolivälierät) # David Goffin (4. kierros) # John Isner (puolivälierät) # Pablo Carreño Busta (2. kierros, luovutus) # Diego Schwartzman (3. kierros) # Fabio Fognini (2. kierros) # Stéfanos Tsitsipás (2. kierros) # Kyle Edmund (1. kierros) # Lucas Pouille (3. kierros) # Jack Sock (2. kierros) # Roberto Bautista Agut (1. kierros) # Borna Ćorić (4. kierros) # Kei Nishikori (välierät) # Marco Cecchinato (1. kierros) # Chung Hyeon (2. kierros) # Damir Džumhur (1. kierros) # Milos Raonic (4. kierros) # Richard Gasquet (3. kierros) # Karen Hatšanov (3. kierros) # Denis Shapovalov (3. kierros) # Adrian Mannarino (1. kierros) # Nick Kyrgios (3. kierros) # Fernando Verdasco (3. kierros) # Filip Krajinović (1. kierros, luovutus) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == * Main Draw Luokka:Yhdysvaltain avoin tennisturnaus 2018
Yhdysvaltain avoin tennisturnaus 2018 – naisten kaksinpeli

Sloane Stephens oli turnauksen puolustava mestari, mutta hän hävisi puolivälierissä Anastasija Sevastovalle. Turnauksen voitti Naomi Ōsaka, joka voitti loppuottelussa Serena Williamsin saavuttaen ensimmäisen Grand Slam -mestaruutensa. == Sijoitetut pelaajat == # Simona Halep (1. kierros) # Caroline Wozniacki (2. kierros) # Sloane Stephens (puolivälierät) # Angelique Kerber (3. kierros) # Petra Kvitová (3. kierros) # Caroline Garcia (3. kierros) # Elina Svitolina (4. kierros) # Karolína Plíšková (puolivälierät) # Julia Görges (2. kierros) # Jeļena Ostapenko (3. kierros) # Darja Kasatkina (2. kierros) # Garbiñe Muguruza (2. kierros) # Kiki Bertens (3. kierros) # Madison Keys (välierät) # Elise Mertens (4. kierros) # Venus Williams (3. kierros) # Serena Williams (loppuottelu) # Ashleigh Barty (4. kierros) # Anastasija Sevastova (välierät) # Naomi Ōsaka (mestari) # Mihaela Buzărnescu (vetäytyi) # Marija Šarapova (4. kierros) # Barbora Strýcová (3. kierros) # Coco Vandeweghe (1. kierros) # Darja Gavrilova (2. kierros) # Aryna Sabalenka (4. kierros) # Anastasija Pavljutšenkova (1. kierros) # Anett Kontaveit (1. kierros) # Dominika Cibulková (4. kierros) # Carla Suárez Navarro (puolivälierät) # Magdaléna Rybáriková (1. kierros) # María Sákkari (2. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == * Main Draw Luokka:Yhdysvaltain avoin tennisturnaus 2018
Aitolikón laguuni

Aitolikón laguuni () on laguuni Patraksenlahden pohjoisrannikolla Aitolia- Akarnaniassa Kreikassa. Se on osa Mesolóngin–Aitolikón laguuneja, jotka muodostavat kansallispuiston ja Natura 2000 -alueen. Aitolikón laguuni on lahtimainen ja sijaitsee Mesolóngin laguunin pohjoispuolella. Mesolóngin laguunin kautta laguuni yhdistyy Patraksenlahteen. Laguunit erottaa toisistaan kapea salmi, jonka keskellä sijaitsee Aitolikón saari. Laguunin pinta-ala on noin hehtaaria. Sen syvyys on pääosin noin 1–2 metriä, mutta suurin syvyys on jopa 28 metriä. == Lähteet == Luokka:Kreikan laguunit Luokka:Mesolóngi
Yhdysvaltain avoin tennisturnaus 2018 – sekanelinpeli

Martina Hingis ja Jamie Murray voittivat turnauksen viime vuonna, mutta Hingis lopetti uransa viime vuoteen. Murray pelasi tänä vuonna Bethanie Mattek- Sandsin kanssa, ja he voittivatkin turnauksen. == Sijoitetut pelaajat == # Gabriela Dabrowski / Mate Pavić (2. kierros) # Nicole Melichar / Oliver Marach (puolivälierät) # Chan Hao-ching / Henri Kontinen (1. kierros) # Latisha Chan / Ivan Dodig (2. kierros, vetäytyi) # Andrea Sestini Hlaváčková / Édouard Roger-Vasselin (puolivälierät) # Demi Schuurs / Matwé Middelkoop (1. kierros) # Katarina Srebotnik / Michael Venus (2. kierros) # Abigail Spears / Juan Sebastián Cabal (2. kierros) ==Kaavio== ===Loppukierrokset=== ===Kaavion yläosa=== ===Kaavion alaosa=== == Lähteet == * Main Draw Luokka:Yhdysvaltain avoin tennisturnaus 2018
Áraxos (niemi)

Áraxos (), myös Kávo Pápas (Κάβο Πάπας) tai Kalogriá (Καλογριά), on niemi Peloponnesoksen niemimaan luoteisrannikolla Kreikassa. Se erottaa toisistaan Patraksenlahden ja muun Joonianmeren. pienoiskuva|vasen|Akrotírio Aráxoun kylä ja Pápaksen laguunia. Áraxoksen niemi sijaitsee noin 30 kilometriä länteen Patraksen kaupungista. Se kuuluu hallinnollisesti Dytikí Achaḯan kuntaan, Akhaian alueyksikköön ja Länsi-Kreikan alueeseen. Niemen alue on osa Kotýchin ja Strofylián kosteikkojen kansallispuistoa. Siellä sijaitsevat muun muassa Pápaksen laguuni (Kalogerán/Kalógrian laguuni), Mávra Vouná -vuori, Áraxoksen ja Akrotírio Aráxoun kylät sekä Áraxoksen lentoasema. == Lähteet == == Aiheesta muualla == Luokka:Dytikí Achaḯa Luokka:Kreikan niemet ja niemimaat
Yhdysvaltain avoin tennisturnaus 2018 – naisten nelinpeli

Chan Yung-jan ja Martina Hingis voittivat turnauksen viime vuonna, mutta Hingis päätti uransa viime vuoteen. Chan pelasi Viktoryja Azarenkan kanssa, mutta he luovuttivat toisella kierroksella. Ashleigh Barty ja Coco Vandeweghe voittivat turnauksen. == Sijoitetut pelaajat == # Barbora Krejčíková / Kateřina Siniaková (välierät) # Tímea Babos / Kristina Mladenovic (loppuottelu) # Andrea Sestini Hlaváčková / Barbora Strýcová (3. kierros) # Gabriela Dabrowski / Xu Yifan (2. kierros) # Andreja Klepač / María José Martínez Sánchez (1. kierros) # Lucie Hradecká / Jekaterina Makarova (puolivälierät) # Elise Mertens / Demi Schuurs (puolivälierät) # Nicole Melichar / Květa Peschke (1. kierros) # Kiki Bertens / Johanna Larsson (2. kierros) # Chan Hao-ching / Yang Zhaoxuan (2. kierros) # Vania King / Katarina Srebotnik (1. kierros) # Alicja Rosolska / Abigail Spears (1. kierros) # Ashleigh Barty / Coco Vandeweghe (mestarit) # Raquel Atawo / Anna-Lena Grönefeld (3. kierros) # Irina-Camelia Begu / Monica Niculescu (2. kierros) # Miyu Katō / Makoto Ninomiya (1. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ===Kaavion alaosa=== ====Lohko 3==== ====Lohko 4==== == Lähteet == * Main Draw Luokka:Yhdysvaltain avoin tennisturnaus 2018
Folói

pienoiskuva|200px|Folóin tammimetsää. Folói () on ylätasanko Erýmanthos- vuorilla Peloponnesoksen niemimaan läntisissä keskiosissa Kreikassa. Se tunnetaan erityisesti Folóin tammimetsästä (Δρυοδάσος Φολόης, Dryodásos Folóis). Folóin ylätasanko ja metsä sijaitsevat Eliin, Arkadian ja Akhaian alueyksiköiden rajalla noin 600 metrin korkeudessa merenpinnasta laskettuna. Pääosa metsästä on Archaía Olympían kunnan alueella. Metsän pinta-ala on lähteestä ja laskutavasta riippuen noin hehtaarin (25 km²) ja hehtaarin (42 km²) välillä. Metsä on suojeltu Natura 2000 -alueena. Metsä tunnettiin jo antiikin aikana. Kreikkalaisessa mytologiassa paikka sai nimensä kentauri Foloksesta, joka majoitti Heraklesta tämän jahdatessa Erymanthoksen metsäkarjua. Herakles nimesi paikan ystävänsä mukaan aiheutettuaan tahtomattaan tämän kuoleman. Archaía Olympían kunnan osa Folóin kunnallisyksikkö, entinen itsenäinen kunta, on saanut nimensä alueesta. Folóin kylä sijaitsee metsän pohjoislaidalla. Foloi road1.JPG|Folóin tammia. Συστάδα από δρεις κοντά στο χωριό Φολόη.jpg|Folóin tammia. Φύλλα και καρποί από δρυ.jpg|Tammenlehtiä ja -terhoja. == Lähteet == == Aiheesta muualla == Luokka:Archaía Olympía Luokka:Kreikan metsät Luokka:Kreikan Natura-alueet Luokka:Kreikan tasangot
Yhdysvaltain avoin tennisturnaus 2018 – miesten nelinpeli

Jean-Julien Rojer ja Horia Tecău olivat puolustavat mestarit, mutta he hävisivät toisella kierroksella Radu Albotille ja Malek Jazirille. Turnauksen voittivat Mike Bryan ja Jack Sock. == Sijoitetut pelaajat == # Oliver Marach / Mate Pavić (1. kierros) # Henri Kontinen / John Peers (2. kierros) # Mike Bryan / Jack Sock (mestarit) # Jamie Murray / Bruno Soares (puolivälierät) # Juan Sebastián Cabal / Robert Farah (välierät) # Jean-Julien Rojer / Horia Tecău (2. kierros) # Łukasz Kubot / Marcelo Melo (loppuottelu) # Raven Klaasen / Michael Venus (2. kierros) # Pierre-Hugues Herbert / Nicolas Mahut (3. kierros) # Feliciano López / Marc López (2. kierros) # Ivan Dodig / Marcel Granollers (3. kierros) # Ben McLachlan / Jan-Lennard Struff (1. kierros) # Julio Peralta / Horacio Zeballos (2. kierros) # Robin Haase / Matwé Middelkoop (3. kierros) # Rohan Bopanna / Édouard Roger-Vasselin (puolivälierät) # Dominic Inglot / Franko Škugor (3. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ===Kaavion alaosa=== ====Lohko 3==== ====Lohko 4==== == Lähteet == * Main Draw Luokka:Yhdysvaltain avoin tennisturnaus 2018
Kalamiáriksen palmumetsä

Kalamiáriksen palmumetsä (, myös Pámfilan/Panagioúdan palmumetsä, Φοινικόδασος Παμφίλων/Παναγιούδας) on palmumetsä Lesboksen saarella Kreikassa. Se sijaitsee saaren itärannikolla lähellä Pámfilan ja Panagioúdan kyliä. Metsän puut ovat lajiltaan kanariantaateleita (Phoenix canariensis), ja niitä on noin 145–150 kappaletta. Alueella kasvaa myös eukalyptuspuita, plataaneita ja sypressejä. Metsä on Kreikan harvoja palmumetsiä. Sen istutti alun perin brittiläinen Robert Hadkinson 1800-luvulla tuomalla puita Egyptistä, mutta se leviää nykyisin luonnostaan. Kalamiaris.jpg Καλαμιάρης.jpg Kalamiarisnatural2.jpg == Lähteet == == Aiheesta muualla == Luokka:Kreikan metsät Luokka:Mytilíni
Harras Aulanko

Harras Henrik Aulanko (3. joulukuuta 1876 Helsinki – 8. kesäkuuta 1921 VaasaKuolleita. Helsingin Sanomat, 7.6.1921, s. 1.) oli Suomen Metodistikirkon pastori ja metodistien suomalaisen piirikunnan johtaja. Aulanko kävi seitsemän luokkaa lyseota ja suoritti metodistikirkon alemman ja ylemmän pastoritutkinnon. Toimittuaan pari vuotta opettajana Aulanko työskenteli Suomen Metodistikirkon seurakuntien palveluksessa Loviisassa, Turussa ja Tampereella, samoin kuin apuopettajana kirkon teologisissa seminaareissa ja nuorisoseuran matkakirjurina. Hän oli myös kirkon lehden Rauhan Sanomia toimittaja. ==Lähteet== Luokka: Suomalaiset uskonnolliset johtajat Luokka: Suomalaiset papit Luokka:Metodismi Suomessa Luokka:Suomalaiset opettajat Luokka:Suomalaiset toimittajat Luokka:Vuonna 1876 syntyneet Luokka:Vuonna 1921 kuolleet